Hiiumaa Vallavalitus

Sotsiaalosakond

**HIIUMAA TÖÖEALISTE PUUDEGA INIMESTE KÜSITLUS**

Analüüs

Koondanalüüsi koostas Pille Näksi

Kõrgessaare osavalla sotsiaaltööspetsialist

2021

SISUKORD

[SISSEJUHATUS 3](#_Toc73975504)

[Puudega tööealine 3](#_Toc73975505)

[ÜLDINE 4](#_Toc73975506)

[Suhted 6](#_Toc73975507)

[Töötamine ja majanduslik toimetulek 6](#_Toc73975508)

[Eluase 9](#_Toc73975509)

[Igapäeva toimingutega hakkama saamine 11](#_Toc73975510)

[Sotsiaalteenuste kasutamine ja vajadus 15](#_Toc73975511)

[Vabaaja sisustamine 17](#_Toc73975512)

[Ettepanekud 18](#_Toc73975513)

[KOKKUVÕTE 19](#_Toc73975514)

[Lisa 1. Hiiumaa tööealiste puuetega inimeste küsitlus. 21](#_Toc73975515)

[Joonis 1. Vanuseline jagunemine (mehed ja naised) 4](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159746)

[Joonis 2. Puudeaste 5](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159747)

[Joonis 3. Millega seoses on määratud puude raskusaste 5](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159748)

[Joonis 4. Põhiline sissetulekuallikas 6](#_Toc72159749)

[Joonis 5. Hinnang majanduslikule toimetulekule 7](#_Toc72159750)

[Joonis 6. Töötamise staaž 8](#_Toc72159751)

[Joonis 7. Eluase tingimused 9](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159752)

[Joonis 8. Hinnang eluasemele 9](#_Toc72159753)

[Joonis 9. Abivajaduse sagedus 11](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159754)

[Joonis 10. Toimetulekut soodustavad asjaolud 12](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159755)

[Joonis 11. Vajalikud sõitudeks kasutatav vahend 13](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159756)

[Joonis 12. Teadlikus valla pakutavatest sotsiaalteenustest ja -toetustest 14](https://hiiuvald-my.sharepoint.com/personal/pille_naksi_hiiumaa_ee/Documents/Hiiumaa%20t%C3%B6%C3%B6ealiste%20puuetega%20inimeste%20k%C3%BCsitlus.docx#_Toc72159757)

[Joonis 13. Kasutatavad sotsiaalteenused ja -toetused 15](#_Toc72159758)

[Joonis 14. Teenused, mida võiks Hiiumaa vald osutada 15](#_Toc72159759)

# SISSEJUHATUS

Sotsiaalvaldkonna teenuste ja toetuse arendamisel on oluline välja selgitada sihtgrupi vajadused, kellele need on suunatud. „Hiiumaa tööealiste puuetega inimeste küsitlus“ on suunatud tööealistele vanuses 16-64 aastat ja kellele on määratud puue. Küsitluse eesmärk on ülevaade, millised valla sotsiaalteenused vajavad parendamist ja kas on vajadus välja arendada uusi teenuseid.

Küsitlus on läbi viidud Hiiumaa Vallavalitsuse sotsiaalosakonna poolt koostöös Hiiumaa Sotsiaalkeskusega, perioodil märts 2021- mai 2021.

Küsimustik (Lisa 1) koosneb 46 küsimusest ja edastati e-maili teel lingi saatmisega ning küsitleti telegoni teel.

## Puudega tööealine

Kui oled tööealine, siis võetaks puude raskusastme tuvastamisel arvesse, kuivõrd piiratud on sinu igapäevane tegutsemine ja ühiskonnaelus osalemisel. Puude raskusastet (keskmine, raske, sügav) hinnatakse igas valdkonnas (liikumine, nägemine, psüühika jne) eraldi. (Sotsiaalkindlustusamet)

Puude raskusastme tuvastamise aluseks on raviarstide poolt uuringute ja diagnoosidega kinnitatud keha funktsioonide kõrvalekalded, mille tõttu inimese hakkamasaamine on tavaolukorras raskendatud, piiratud või takistatud (nn dokumendipõhine hindamine). Puude raskusastme tuvastamise ekspertiisil hinnatakse inimese toimetulekut tervikuna, st arvesse võetakse kõik piiranguid põhjustavad kõrvalekalded, mis võivad üksteist võimendada. Puude liik (nt liikumispuue, nägemispuue jne) kujuneb suurima kõrvalekaldega keha struktuuri või funktsiooni järgi. Kui piirangud esinevad mitme keha struktuuri või funktsiooni osas, tuvastatakse puude raskusaste neist igaühes eraldi. (Ibid)

Lisaks on koos puudega võimalik hinnata töövõimet. Hindamisel võetakse arvesse terviseseisundit ning sellest tulenevaid tegutsemise ja osaluse piiranguid. Selleks hinnatakse kehalist ja vaimset võimekust erinevates valdkondades. Töötukassa teeb eksperdiarvamuse põhjal otsuse töövõime ulatuse kohta, mis saab olla:

Töövõimeline - inimese töötamine ei ole terviseseisundist tulenevatel põhjustel takistatud

Osaline töövõime – inimese töötamine on terviseseisundi ja sellest tulenevate piirangute tõttu osaliselt takistatud

Puuduv töövõime - inimene ei ole terviseseisundi ja sellest tulenevate piirangute tõttu võimeline töötama. (Töötukassa)

# ÜLDINE

1.mai 2021 aasta seisuga on Hiiumaa rahvaarv 9315, tööealiste (15- 64 aastased) osakaal elanikest on 66%, 6148 inimest, nendest 272 on puudega. Sügav puue on tuvastatud 32, raske 103 ja keskmine 137 inimesel. Enim on määratud puue seoses liikumisega (77), millele järgneb liitpuue (73) ning psüühikahäire (v.a. vaimupuue) (70). (Statistikaamet)

Antud küsimustiku täitis 48 sihtrühma kuulunud inimest, kellest ise täitis ankeetküsitluse 26 (54,2%), koos abilisega 14 (29,2%) ja vastaja eest täitis täises ulatuses küsitluse hooldaja/ eeskostja 8 (16,7%).

Joonis 1. Vanuseline jagunemine (mehed ja naised)

Vanuseline jagunemine (Joonis 1) ülekaalus on 55-64 aastased, kes moodustasid 54%, vastanutest ja ehk 26 vastanut. 45-54 aastaseid 10 (21%), 25-34 aastaseid 6 (13%), 35-44 aastaseid 4 (8%) ja 16-24 aastaseid 2 (4%).

Sooline jagunemine oli küsitluses võrdne, kus vastanutest on 24 meest ja 24 naist. Vaadates soolist jagunemist sõltuvalt vanusega võib välja tuua, et alla 55 aastaste seas domineerivad vanusegruppides mehed, kuid juba üle 55 on näha naiste ülekaalu.

Elukoha järgi jagunevad vastanud vastavalt:

* Käina osavald 2
* Kõrgessaare osavald 4
* Pühalepa osavald 11
* Emmaste osavald 15
* Kärdla osavald 16

Elukoht asub 50% vastanutest külas, 37,5% elab linnas ja 12,5% alevikus.

Koos pereliikmega elab 32 (61 %) vastanutest ja 12 (26%) elab üksi ning kaks vastanut elab erihoolekande asutuses.

Puudeaste on määratud (Joonis 2) 46 vastajal, kus 22 vastanul on tuvastatud raske puue, 17 keskmine puue ja 7 on sügav puue. Sügava puudega vastanutest 5 juhul on küsimustik täidetud hooldaja või abistaja poolt ja kahel juhul tehtud seda koos abilisega. Kahel vastanul puudus puudeaste, seega on uuringus kajastatud 46 vastaja hinnangud ja arvamused.

Joonis 2. Puudeaste

Joonisel 3 on välja toodud puude liigid. 32-l vastanul on ainult ühes valdkonnas tuvastatud kõrvalekalle keha struktuuri või funktsiooni osas. 14-l vastanul, aga esinevad mitme valdkonna keha struktuuri või funktsiooni osas tuvastatud puude liik. 24 vastanul esinevad piirangud liikumisega, nendest 16 on see ka ainus keha funktsiooni kõrvale kalle, milles esineb piiranguid. Psüühikahäire on 11 vastanul ja kaheksal juhul on see ainuke valdkond. Vaimupuue (va psüühikahäire) on tuvastatud 10-l küsimustiku täitjal.

Joonis 3. Millega seoses on määratud puude raskusaste

Enamasti on saadud ankeetküsimustiku täitmisega küsitlenus osalenud ise hakkama, kuid mõningal määral on ka kasutatud abilist. Oli ka neid kelle eest täitis hooldaja/eeskostja. Üle poolte vastanutest oli üle 55 aastased ja nendest üle poolte naised. Puude astmetel on ülekaalus raske liikumispuue.

## Suhted

Hea on tõdeda, et vastanutest pea 72% saab enda jaoks olulisi küsimusi arutada enda pereliikmega ja 28% on head suhted ka sõpradega. Lisaks on veel ära märgitud neljal korral hooldajat, kahel korral ka tegevusjuhendajat ja sotsiaaltöötajat. Kolmel ankeetküsimuse täitnud, aga ei ole võimelised enda tervislikust olukorrast tulenevalt arutama mitte kellegagi, kuna puudub oskus ja võimekus. Kuid kaks leiavad, et neil pole mitte kellegagi arutada, lisaks ka sellele elavad nad üksi.

46 vastanust suhtlusvahendina kasutatakse kõige enam telefoni 40 ja 37 ka silmast-silma suhtlemist. Lisaks on 21 korral lisatud ka interneti vahendusel suhtlemine. Interneti ühendus on olemas 35, mida kõige sagedamini kasutatakse e-kirjade lugemiseks/ saatmiseks (24), internetipanga (22), ajalehtede (20), sotsiaalmeedia (19), allkirjastab digitaalselt dokumente (16) ja iseteenindusportaalide külastamiseks (14). Kaupade ostmist on märgitud 9 korral ja lisaks on mainitud veel muusika kuulamist.

## Töötamine ja majanduslik toimetulek

Töövõimekaotus on määratud 46 vastanul vastavalt: 25 (52%) puuduv töövõime ja 21 (44%) osaline töövõime. Kahel juhul ei ole määratud töövõime langust, kuid samas on neil mõlemal märgitud rohkem, kui kolm puudeliiki olles raske ja sügava puudega, lisaks sissetulekuna puudega tööealise toetus, seega võib ka järeldada, et ei ole küsimusest aru saadud ning ekslikult pandud, et töövõimekaotust pole.

Joonis 4. Põhiline sissetulekuallikas

Põhilise sissetulekuallikana (Joonis 4) on 24 (52,2%) märkinud töövõimetuspensioni ja 19 (41,4%) töövõimetoetuse. Kaks vastanut saavad ka juba vanaduspensioni. Lisaks on veel positiivne tõdeda, et 9 vastanut on ka aktiivsed tööturul ja saavad töötasu.

Täiendavate sissetulekutena on 28 märkinud, et neil puuduvad need, kuid samas kõik kellel on määratud puue on ka riigi poolt tagatud vastavalt puude raskusastmele puude toetus. Pereliikmelt ja sugulastele saab 12 vastanut lisatuge ja 8 juhul saadakse ka vallalt lisa toetusi, kas siis ravimite ostmiseks või ka hooldajatoetuse näol (5). Kolmel vastanul on ka täiendavad sissetulekud läbi juhusliku töö tegemise.

Joonis 5. Hinnang majanduslikule toimetulekule

Uuringus oli vaja anda hinnang viie palli süsteemis enda majanduslikult toimetulekule (Joonis 5), kus 1 tähistas, et saab hakkama suurte raskustega ja viis tähendas et saab hakkama ilma raskusteta. 22 vastanut leidis et nende majanduslik toimetulek on rahuldav, hinnates seda 3-ga. Eelnevat küsitut hinnangut kommenteeriti vastavalt:

*„Ei saa endale ja perele lubada eluliselt olulisi asju, nt. retseptita ravimeid, vitamiine.“* (N10)

*„Ei tule oma sissetulekuga toime.“* (N 11)

*„Saadav summa katab minu põhivajadused.“* (M 15)

*„Tuleme vaevu ots otsaga kokku.“* (M 17)

*„Ei tule oma sissetulekuga toime.“* (N 11)

*„Pension on väike, et toime tulla.“* (M 9)

*„Väga kokkuhoidlikult peab elama, pension väike.“* (N 9)

*„ Saame hakkama.“* (N 12; N 13)

Töövõime on hinnatud kõigil ankeetküsimustikule vastanutel jagunedes enam vähem võrdselt osalise ja puuduva töövõime vahel. Põhisissetulekuna on töövõime puudumisest määratud toetused, kuid üheksal juhul lisandub ka töötasu. Kuna enamus vastanutest elab ka koos pereliikme või muu sugulasega, siis majanduslik toimetulek on kergem. Need kes elavad üksi on hinnanud enda majandusliku toimetulekuvõimet madalamalt nendest, kes elavad kellegagi koos. Kuid sissetulekud pole piisavad, et tagada rohkem, kui rahuldav elatustase. Saades olemasolevatest sissetulekutest täidetud enda põhivajadused, kuid see on ka kõik. Pereliikmete toa ja valla abiga saadakse hakkama.

Joonis 6. Töötamise staaž

Vastanutest (Joonis 6) ei ole kunagi töötanud 10 (22%), kellest 7 on tuvastatud sügav vaimupuue ja kolmel raske psüühikahäire. 21 ja enam aastat on töötanud 15 (33 %) vastanutest, 11- 20 aastat on töötanus 9 (19 %) ja alla 10 aasta on tööstaaži 12 (26 %) vastanul.

36 (78 %) ei ole hetkel tööturul aktiivsed, kuid 10 (22 %) on tööturul aktiivsed, millest kaks vastanut töötab täis tööajaga ja 8 osalise tööajaga.

Mittetöötamise põhjustena on 36 vastanust välja toonud eeskätt tervislikke põhjuseid 30 (83 %). Samas on 10 leidnud, et puudub sobilik töö, 7 et töö füüsiline keskkond pole sobiv ja 5 puudub võimalus töötada osalise tööajaga. Töö füüsilist keskkonda, mis ei vasta vastanu erivajadusele on välja toonud 7 vastajat.

Kui vastanu leidis, et tal puudub sobiv töö ja paluti tuua välja, milline võiks olla temale sobilik töö, siis „tööd pole võimelised tegema“ on nimetatud kommentaarides kõige enam, kuid on veel lisatud:

*„Ei oska arvata, mida suudaksin teha.“* (N 11)

*„Istuvat tööd.“* (M 9)

*„Köögitööline, lasteaiakasvataja.“* (N 19)

*„Lihtne füüsiline töö.“* (M 20)

*„Puu hooldustööd, langetamine.“* (M 18)

*„Põllumajanduslikku.“* (N 9)

*„Töö tegemisel on oluline juhendaja.“* (M 7)

*„Töö, kus ei peaks pikalt istuma, seisma ja saaks pidevalt asendit muuta. Kus ei peaks raskeid esemeid tõstma.“* (N 17)

Mittetöötamine on eeskätt tingitud tervislikest takistustest ja sellega seoses ka sobiliku töökoha puudumisega. Lisaks on ka neid, kes pole kunagi töötanud ja pole võimelised ka tulevikus töötama. Kuid need, kes on võimelised tahaksid töötada lihtsamatel töökohtadel, sobilikud kohad oleks abitöölistena, et oleks ka kõrval juhendaja.

## Eluase

Joonis 7. Eluase tingimused

46 vastanust kaks elab hoolekandeasutuse. 44-st 46% (21) vastanutest elab oma majas ja enamasti on pooltel vastanutest olemas kõik mugavused.

Kaks, kes elavad hoolekandeasutuses on sügav puudega ja nende eest on täitnud küsimustiku hooldaja. Tervislikust seisust tulenevalt ei ole nad võimelised ise täima olnud, kuna puudub kõne võime. Nad pole kunagi tööturul osalenud ja nende sissetulekuteks on töövõimetoetused. Nemad on igapäevaselt kõigis tegevustes sõltuvad teiste abist.

Joonis 8. Hinnang eluasemele

Joonisel 8 on kajastatud vastajate eluaseme hinnangud, mis on jaotaud vastavalt elupinna järgi: maja, korter ja valla-/üüripind. 15 vastanust elab korteris ja keskmine hinnang on 3,4. Elamistingimustega on nad enamasti rahul hinnates 11 juhul viie palli süsteemis 4-ga. 73% korteritest on kõikide mugavustega. Kuus vastanut on märkinud, et seoses eluasemega pole neil mingeid raskusi. Kaks vastanut, aga ei ole üldse rahul enda elutingimustega. Millest üks on välja toonud, et eluasemekulud on liiga suured ja treppidest käimine on raske ning teine on välja toonud, et korteri kütmine on raske, puudub pesemisvõimalus ja elamispind on liiga väike. 11 vastanul on määratud puudeaste seoses liikumisega, kus ka on viiel korral välja toodud, et probleemiks on trepist liikumine. 11 elab koos pereliikmega ja 4 üksinda.

21 vastanut elab majas ja keskmine hinnang on eluasemele 3,3. Elamistingimustega ollakse vähem rahul, kui korteris elavad vastanud, hinnates 11 juhul elamistingimusi rahuldavaks. Enamusel on ahjuküte välja arvatud ühel juhul on keskküte. 8 vastanut on, aga märkinud, et neil pole eluasemega seoses mingeid raskusi ja eluaseme on kõikide mugavustega. Kolmel vastanul on vesi kaevus ja vee tuppa toomine on raskendatud, lisaks on kahel kuivkäimla õues ja ühel toas. Lisaks on kahel juhul välja ka toodud raskendavaks asjaoluks eluaseme kaugus keskusest. 5 on eluase halvas seisus. 8 vastanul on puudulikud pesemisvõimalused. Lisaks on veel paaril korral mainitud et puudub võimalus olla üksi ja elusase on liiga väike, kuid samas ühel vastanul on eluase liiga suur.

8 vastanut elab valla pakutaval pinnal (4) või üüripinnal (4). Nendest vastanutest ollakse kõige vähem rahul elutingimustega, saades keskmiseks hindeks 2,8. Nendest 3 on välja toonud, et eluaseme kulud on liiga suured ja üks vastanu kes seda leiab elab valla pinnal, kuid samas töötab ta osalise ajaga ja saab ka osalise töövõime toetust.

Alljärgnevalt on välja toodud vastanute kommentaarid enda elukohale:

*„Ei saa koristada ja katus laseb läbi.“* (M 6)

*„Eluase vajab kohandamist, kanalisatsiooni parandamist.“* (N 9)

*„Korter vajab remonti, aga puudub remondiks raha.“* (N 1)

*„Maja on vana, seinad hõredad.“* (M 15)

*„Maja soojustamata.“* (M 13)

*„Pesemisvõimalus on raskendatud vanni olemasoluga.“* (N 11)

*„Puudub eraldi isiklik tuba.“* (M 2)

*„Põrandad pehmed ja liiguvad, uste tuulelukk hävinud, rotid pääsevad sisse välja ja kalavõrgud kõik puruks närinud. kuur lääpas, küttepuid pole kuhugi panna.“* (M 5)

*„Remont pooleli.“* (M 12)

*„Remonti vajav.“* (N 6)

*„Sotsiaalmaja vajab soojustamist ja kiiresti, talvel toas väga külm.“* (N 5)

*„Tahaks soojustust ja remonti.“* (N 10)

*„Vajab veidi kohandamist.“* (M 17)

Enamasti ollakse rahul enda elukohaga, kuid rohkem vastanuid elab majas ja hindavad enda eluaset madalamalt, kui korteris elavad vastanud. Üüripinnal elavad aga on kõige vähem rahul elupinnaga, lisaks ka kulutused on eluasemele suuremad ja see kindlasti mõjutad hinnangut. Vastajad, kes elavad üksi hindavad pigem madalama hindega enda elukohta, mis on ka kindlasti tingitud majanduslikust toimetulekust, mis on kehvem nendest, kes elavad koos pereliikmega. Veel saab seoses eluasemega tuua välja seda, et eluruumidel on puudusi ennekõike sooja pidevusega, mis tuleb välja vastajate kommentaaridest.

## Igapäeva toimingutega hakkama saamine

Abivajaduse sagedus ei ole sõltuvuses puude raskusastmega. Puude raskusaste (raske, keskmine ja sügav) on esindatud kõigis katekoorjates välja arvatud, kus inimene on täiesti sõltuv teiste abist. Viiest vastanust on 4 sügava ja 1 raske puudega.

Joonis 9. Abivajaduse sagedus

Abivajaduse hinnangu juures on kindlasti mõjutanus ka abivajaduse defineerimine näiteks psüühika häirega isikute või vaimupuude olemasolul.

Küsitluses paluti hinnata igapäeva toiminguteks vajalike tegevustega hakkama saamist. Vastused saadi 36, nendelt, kes vastasid, et igapäevaeluga toimetulekul kasutavad või vajavad abi.

Kõige enam saadakse iseseisvalt hakkama söömisega (31), lugemise (26), isikliku hügieeni (25), riietumise (24), ravimite võtmine (24), majapidamismasinate kasutamine (23), toidu valmistamine (20). Vastajatest enamus saab ise igapäeva toimingutega hakkama, viiel juhul saab välja tuua seda, kus inimese abivajadus on rohkem kui pooltes toimingutes häiritud ja sõltub igapäevaselt teiste abist.

Hooldaja ei ole määratud 19 (41%) vastanul. Ülejäänutele on olemas hooldaja, kes enamasti on pereliige. Kuus vastanut on märkinud, et hooldaja ei ole nende pereliige vaid on hoolekande töötaja või tugiisik selleks hoopis.

Abivahendeid igapäeva eluga hakkama saamisel ei vaja 11 (24%) vastanutest. Kõige sagedamini on vajadus prillidele, mida pooled vastanud kasutavad. Lisaks on veel seitsmel korral välja toodud kepp/küünarkeppi kasutust ja üksikutel juhtudel mainutud veel:

kuuldeaparaat; ratastool; liigestele mõeldud abivahendid; uneapnoe aparaat hingamiseks; pereliikme autot liikumiseks; jalgratas; lahas; rulaator.

Kuna ankeetküsimustiku on täitnud puudega inimesed, mis tähendab, et neil on kõrvalekalle keha struktuuri või funktsiooni osas ja see raskendab igapäeva eluga toimetulekut. Seda on toonud ka enda vastustes välja 23 (50%) vastanutest, et tervislikud põhjused raskendavad igapäeva toimetulekut. Lisaks on veel ära mainitud rahapuudust (18), töökoha puudumist (8), üksindust (6), halvad elamistingimused (4) ja lisaks erinevaid tervisest tulenevaid raskendavaid tegureid. Samas on 5 vastanut märkinud, et neil puuduvad raskendavad asjaolud.

Joonis 10. Toimetulekut soodustavad asjaolud

Hea on tõdeda, et uuringu tulemustest tuleb välja, et vastanutel on olemas nende igapäeva elu soodustavad asjaolud. Joonis 10 on näha, et enim ikkagi on toetavaks ja soodustavaks tegurid head suhted pere või lähedastega. Lisaks ollakse rahul elukeskkonna ja eluasemega. 14 korral on välja ka toodud pakutavaid sotsiaalteenuseid.

Joonis 11. Vajalikud sõitudeks kasutatav vahend

Kõige enam kasutatakse (Joonis 11) valla või päevakeskuse korraldatud transporditeenust (20) ja ühistransporti (19). Oma autot kasutab 17 vastanut ja 12 kasutab selleks tuttavate abi. Sotsiaaltranspordi teenus on oluline, et puudega inimesed saaksid igapäevaselt vajalike teenuseid tarbida ja ei jääks ühiskonna elust kõrvale.

Asutuste ja teenuste kättesaadavuse juures tuleb välja, et kõige rohkem ollakse rahul apteekide (43) kättesaadavusega. Veel saab välja lugeda rahulolu alljärgnevate teenuste kättesaadavusega:

kauplused/ poebuss (40), perearst (37), ametiasutused (34), internet (33), hambaarst (24), erialaarst (23), päevakeskused (20).

Vastanud on leidnud, et vajadus puudub koolide (38), töökohtade (32) ja päevakeskuste (25) järgi.

Erialaarstide kättesaadavusega on heaks märgitud 23 korral, kuid samas ka 20 juhul on toodud välja halb teenuse kättesaadavus. Hambaarsti teenuse kättesaadavust on hinnatud halvaks 11 juhul ja perearsti 8 korral. Alljärgnevalt on välja toodud inimeste kommentaarid sellele, miks on teenuse kättesaadavus halb:

*„Asuvad kaugel.“* (M 13)

*„Ei oska ise külastuseks registreerida ja ei saa hästi aru, mida ma pean tegema.“* (M 5)

*„Eriarstid asuvad enamasti suurel maal ja järjekorrad on pikad.“* (N 5)

*„Eriarstide visiidile tuleb sõita mandrile.“* (N 12; N 13)

*„Hambaarst - vaja üldnarkoosi, mida teostatakse vaid valitud hambaravikabinettides ja seda mandril, lisaks on see teenus kallis. Erialaarst - nt gastroenteroloogi vastuvõtule saamine eeldab pikka planeerimist, kuna järjekord on juba niigi pikk, hommikune aeg tähendab reisimist eelmisel päeval ning ööbimist kodust eemal, mis on raske.“* (M 2)

*„Internetiühendus aeglane, halb.“* (N 9)

*„Järjekord pikk ja kaugel.“* (M 17)

*„Ma ei liigu iseseisvalt, vajan transporti ja abilist.“* (N 15; N 16)

*„Ortopeedi kohapeal pole.“* (M 15)

*„Perearsti juurde vaja alati organiseerida transporti, ei taha teiste abist kogu aeg selles osas abi palud.“* (N 24)

*„Puudub ühistransport.“* (N 6)

*„Teenused on mulle kättesaadavad ainult teiste abiga.“* (M 6)

Teenuste ja asutuste kättesaadavust hinnatakse heaks, kus eriliselt tuleks välja tuua apteekide, kaupluste, perearst ja ametiasutustele antud hinnanguid. Kõige rohkem aga ei olda rahul erialaarstide ja hambaarsti teenuse kättesaadavusega, kus rahulolematus tuleb välja ennekõike pikkade ootejärjekordade, teenuse asub liiga kaugel või sõltutakse teenuse saamisel teiste abist.

## Sotsiaalteenuste kasutamine ja vajadus

Joonis 12 on näha, et üldjuhul (78%) ollakse teadlikud valla pakutud teenustest, kus vastajatest 14 on teadlikud ja 22 teavad mõningal määral. Kaheksal vastanul puudub selle kohta info ja 3 leiab, et puudub vajadus.

Joonis 12. Teadlikus valla pakutavatest sotsiaalteenustest ja -toetustest

Kõige rohkem saadakse infot sotsiaaltöötajatelt (27) ja loetakse lehtedest (20). Lisaks on veel suuremad infokanalid on raadio/telekas (16), internet (16) ning pereliikmed (13). Vähemal määral saadakse ka infot hooldustöötajalt (7), töötukassast (6) ja perearstilt (4).

Joonis 13. Kasutatavad sotsiaalteenused ja -toetused

Kõige enam kasutatakse (Joonis 13) sotsiaaltranspordi teenust (24) ja järgneb päevakeskuse teenus (11), erihoolekandeteenus (10) ja sotsiaalnõustamine (9). Ülejäänud teenuseid tarbitakse, kuid ainult mõningal määral.

Joonis 14. Teenused, mida võiks Hiiumaa vald osutada

Küsimusele, kus otsiti vastuseid nendele teenustele, mida Hiiumaa vald võiks pakkuda, et puuetega inimeste toimetulek Hiiumaa vallas pareneks (Joonis 14) on enim välja toodud eluruumi kohandamise teenust (22). Kuna ka eelnevalt eluruuni hinnangute juures tuli välja siis suur osa eluruume ei ole korras ja vajavad parendamist. Samas tõi ainult üks vastanutest eelnevalt välja, et eluruuni kasutamisega seoses on puudest tulenevad takistused vannitoas vanni kasutamisega.

Kuid kõik teenused, mis joonis 14 on loetletud aitavad puuetega inimeste toimetulekut parendada ja rohkem kui kümnel korral on neid ka märgitud. See näitab juba seda, et puudest tulenevad teenuste kasutamine vajadus on olemas ja teenuste osutamine on oluline, et toetada erivajadustega inimesi.

Kasutatav sotsiaalteenus on ennekõike seotud transpordiga, mis tuleb ka sellest, et enamus vastanuid elab külas või alevikus, kus ei ole olemas kohapeal pakutavaid teenuseid, või asutusi mida igapäevaselt vaja on kasutada. Enim on aga välja toodud eluruumi kohandamise teenuse vajadust. Seda saab ka siduda eluruumi hinnanguga, kus toodi mitmel korral välja vajadust eluruumi kohandamise järgi.

Üldjuhul on inimeses pigem positiivselt meelestatud sotsiaalosakonna poolt osutatava tähelepanu suhtes ja leiavad, et seda on piisavalt. Samas on ka sinna juurde lisatud mõningal korral, et alati saaks paremini.

## Vabaaja sisustamine

Vabaaja sisustamine on puudega inimestele keeruline, kuna nende erivajadused seavad takistusi. See tuleb ka välja küsitluses, kus 57% ei osale vabaaja üritustel väljaspool kodu. Ja 26% teeb seda väga harva. Kord kuus võtab osa 11 % ja 6% ehk 3 vastanut on väljaspool kodu aktiivsed ja osalevad iganädalaselt väljaspool kodu korraldatavatel teenustel.

Mitte osalemise takistuseks peetakse ennekõike huvipuudust (14) ja halba tervist (12). 15 vastanut aga ei oska öelda miks nad ei osale või mis on takistuseks. Samas on välja toodud transpordi puudumine (7) ja sobivad huviringid puuduvad (9).

Erinevate huvitegevustena, millest tuntakse puudust on välja toodud:

* arvutiõpe;
* moto ring;
* muusika;
* kokandusring;
* kunstiring;
* teraapiamassaaž.

## Ettepanekud

Alljärgnevalt on välja toodu küsitlusele vastanute ettepanekud Hiiumaa Vallavalitsusele:

*„Isiku hooldamisel asendajat, puhkepäeva andjat, haiguse puhul aitajat.“* (N 9)

*„Kui vajan transporti, et see oleks saadav.“* (M 17)

*„Olen selle kõigega rahul. JÕÜDU TEILE.“* (N 5)

*„Olla inimeste jaoks olemas ja kuulata nende mured ja rõõmud.“* (N 10)

*„Parem transport.“* (N 3)

*„Tegevus on hästi korraldatud, võib-olla oleks abiks digitaalne või paberil "vihik", kus on loetletud lihtsas kirjas kõik teenused ja nende osutamise perioodid, et oleks selge, millal uusi taotlusi tegema peab ning toodud ära ka need teenused, mida võimalik üldse taotleda.“* (M2)

*„Transpordi paremini korraldamine; puuetega inimestega kuulamine, mitte probleemide oletamine. Disainmõtlemise kasutamine raskete olukordade lahendamisel, teiste maakondade ja riikide käest õppimine (kas või rohkem väljasõite sotsiaaltöötajatele, et nad näeksid elu teistes kohtades, et meil ka elu paremaks teha). Samuti ilma puuetega inimestele korraldada koolitusi ja teistele selgeks teha, et ka me oleme inimesed. Äkki koolidega rohkem koostööd teha, et puuetega inimesed saaksid oma kogemustest rääkimas käia? Või üleüldse lasta meil rohkem sõna võtta (see küsitlus on väga hea idee) ja et ka rohkem puuetega inimesi oleks esindatud erinevates komisjonides.“* (N 19)

*„Võiks individuaalselt ühendust võtta puudega inimesega, kes ei osale kusagil ja küsida miks. Võibolla ta ei teagi oma võimalustest. Mina sain siit näiteks teada, et on võimalik kasutada rehabilitatsiooni teenuseid.“* (N 17)

*„Võiks olla vähemalt 2x kuus kindel päev kui saan minna mulle sobival ajal sotsiaalteenuste kohta küsima ja muredest rääkida.“* (M 14)

# KOKKUVÕTE

Enamasti on saadud ankeetküsimustiku täitmisega küsitlenus osalenud ise hakkama, kuid mõningal määral on ka kasutatud abilist. Oli ka neid kelle eest täitis hooldaja/eeskostja. Üle poolte vastanutest oli üle 55 aastased ja nendest üle poole naised. Puude astmena on vastanute seas ülekaalus raske liikumispuue. Vanuseline jaotuses on näha, et enne 55 aastat on ülekaalus mehed ja üle 55 seas naiste osakaal suurem.

Suhted on head pereliikmete ja lähedastega, ning enamus vastanutes leiab, et neil on võimalik ka nendega arutada enda jaoks olulisi teemasid, vähemal määral pöördutakse hooldaja või sotsiaaltöötaja poole. Ka pereliikmed mängivad olulist rolli igapäeva toimetuleku ja abivajadusest tingitud takistuste sooritamisel. Omastehooldajate roll on suur, mis tuleb veel sellest et elatakse koos hoolt vajava inimesega ühes eluruumis.

Töövõime on hinnatud kõigil ankeetküsimustikule vastanutel jagunedes enam vähem võrdselt osalise ja puuduva töövõime vahel. Põhisissetulekuna on töövõime puudumisest määratud toetused, kuid üheksal juhul lisandub ka töötasu. Kuna enamus vastanutest elab ka koos pereliikme või muu sugulasega, siis majanduslik toimetulek on kergem. Need kes elavad üksi on hinnanud enda majandusliku toimetulekuvõimet madalamalt nendest, kes elavad kellegagi koos. Kuid vastajad leiavad, et sissetulekud pole piisavad, et tagada rohkem, kui rahuldav elatustase. Saades olemasolevatest sissetulekutest täidetud enda põhivajadused, kuid see on ka kõik. Pereliikmete toe ja valla abiga saadakse hakkama.

Mittetöötamine on eeskätt tingitud tervislikest takistustest ja sellega seoses ka sobiliku töökoha puudumisega. Lisaks on ka neid, kes pole kunagi töötanud ja pole võimelised ka tulevikus töötama. Kuid need, kes on võimelised tahaksid töötada lihtsamatel töökohtadel, sobilikud kohad oleks abitöölistena, et oleks ka kõrval juhendaja. Kuid need vastajad kes töötavad teevad ka seda osalise tööajaga.

Enamasti ollakse rahul enda elukohaga, kuid rohkem vastanuid elab majas ja hindavad enda eluaset madalamalt, kui korteris elavad vastanud. Üüripinnal elavad aga on kõige vähem rahul elupinnaga, lisaks ka kulutused on eluasemele suuremad ja see kindlasti mõjutad hinnangut. Vastajad, kes elavad üksi hindavad pigem madalama hindega enda elukohta, mis on ka kindlasti tingitud majanduslikust toimetulekust, mis on kehvem nendest, kes elavad koos pereliikmega. Veel saab seoses eluasemega tuua välja seda, et eluruumidel on puudusi ennekõike sooja pidevusega, mis tuleb välja vastajate kommentaaridest.

Sotsiaaltranspordi teenus on oluline, et puudega inimesed saaksid igapäevaselt vajalike teenuseid tarbida ja ei jääks ühiskonna elust kõrvale. Seda ka kinnitavad uuringu tulemused, kus tuleb välja, et eelnimetatud teenust kasutatakse igapäevaeluga toimetulekul kõige enam.

Teenuste ja asutuste kättesaadavust hinnatakse heaks, kus eriliselt tuleks välja tuua apteekide, kaupluste, perearst ja ametiasutustele antud hinnanguid. Kõige rohkem aga ei olda rahul erialaarstide ja hambaarsti teenuse kättesaadavusega, kus rahulolematus tuleb välja ennekõike pikkade ootejärjekordade, teenuse asub liiga kaugel või sõltutakse teenuse saamisel teiste abist.

Kasutatav sotsiaalteenus on ennekõike seotud transpordiga, mis tuleb ka sellest, et enamus vastanuid elab külas või alevikus, kus ei ole olemas kohapeal pakutavaid teenuseid, või asutusi mida igapäevaselt vaja on kasutada. Enim on aga välja toodud eluruumi kohandamise teenuse vajadust. Seda saab ka siduda eluruumi hinnanguga, kus toodi mitmel korral välja vajadust eluruumi kohandamise järgi.

Vabaaja sisustamine on puudega inimestele keeruline, kuna nende erivajadused seavad takistusi. Küsitluses osalenutest üle poolte ei osale väljaspool kodu korraldatavatel üritustel ja tuues ennekõike põhjuseks huvipuudus ja tervislikud põhjused. Samas on välja veel toodud takistusena transpordi puudumist ja sobivate huviringide puudumist.

## Lisa 1. Hiiumaa tööealiste puuetega inimeste küsitlus.

Jaotis 1.

HIIUMAA TÖÖEALISTE PUUDEGA INIMESTE KÜSITLUS

Hea vastaja!

Hiiumaa vallale on oluline Teie arvamus. Antud küsitluse eesmärk on saada ülevaade, millised valla sotsiaalteenused vajavad parendamist ja kas on vajadus välja arendada uusi teenuseid.

Küsimustik koosneb 46 küsimusest ja täitmiseks kulub 20-30 minutit. Antud küsitlus on anonüümne ning tulemusi kasutatakse vaid üldistatud kujul.

Ette tänades

Hiiumaa Vallavalitsus

**Jaotis 2. ÜLDOSA**

**\*1.Ankeedi...**

täidan ise

täidan koos abilisega

täidab minu eest (hooldaja, eestkostja, jne.)

**\*2. Sugu?**

Mees

Naine

**\*3. Vanus?**

16-24

25-34

35-44

45-54

55-64

**\*4. Puudeaste?**

Sügav puue

Raske puue

Keskmine puue

Puude menetlemine pooleli

Puue puudub *vastates nii liigub vastaja ettepanekute juurde ja lõpetab küsimustiku.*

**Kui märkisite 4. küsimuses, et PUUE PUUDUB, siis liikuge edasi küsimuse 6 juurde.**

**5. Puue on määratud/ määratakse seoses? (saab valida mitu)**

Liikumisega

Nägemisega

Psüühikaga

Vaimupuudega (va psüühikahäire)

Muud keha funktsiooni häired

Keele- ja kõnega

Kuulmisega

Muu............

**\*6. Töövõimekaotus?**

Osaline töövõime

Puuduv töövõime

Töövõimekaotust ei ole määratud

**\*7. Elukoht?**

Kärdla osavald

Kõrgessaare osavald

Emmaste osavald

Käina osavald

Pühalepa osavald

**\*8. Elukoht asub?**

Linnas

Alevikus

Külas

**Jaotis 3. SUHTED**

**\*9. Kellega koos elate?**

Elan üksi

Elan koos pereliikmega

Muu: …......

**\*10. Kellega saate arutada enda jaoks olulisi küsimusi? (saab valida mitu)**

Pereliikmega

Sõbraga

Hooldajaga

Mitte kellegagi

Muu…

**\*11. Suhtlusvahendina kasutan? (saab valida mitu)**

Telefoni

Interneti

Silmast-silma suhtlemist/ otsesuhtlus

**\*12. Kas teil on olemas internetiühendus? (arvutis või telefoni**s)

Jah

Ei

**Kui märkisite 12. küsimuses, et EI ole internetiühendust, siis liikuge edasi küsimuse 14 juurde.**

**13. Milliseid alljärgnevaid tegevusi teed internetiühendusega arvutis või telefonis? (saab valida mitu)**

Mängin mänge

Kasutan internetipanka

Kasutan iseteenindusportaale (eesti.ee, digilugu.ee, töötukassa jne.)

Allkirjastan digitaalselt dokumente

Loen ajalehte või kasutan uudisteportaale (Delfi)

Loen ja saadan e-kirju

Kasutan sotsiaalmeediat (Facebook, Instagram, TikTok jne)

Ostan kaupu

Muu………

**Jaotis 4. MAJANDUSLIK TOIMETULEK**

**\*14. Milline on Teie põhisissetulekuallikas? (saab valida mitu)**

Töötasu

Töövõimetoetus

Töövõimetuspension

Peretoetus

Puudega täisealise toetus

Vanaduspension

Muu.......

**\*15. Teie täiendavad sissetulekud on? (saab valida mitu)**

Täiendavad sissetulekud puuduvad

Juhuslik töö

Toetus pereliikmetelt ja sugulastelt

Valla sotsiaaltoetus (hooldajatoetus, toimetulekutoetus)

Muu.....

**\*16. Kuidas hindate oma majanduslikku toimetulekut?**

Lineaarne skaala

1 Väga halb ja 5. Väga hea

**17. Kommentaar**

…...............................................................................................

**Jaotis 5. TÖÖTAMINE**

**\*18. Kui pikk on Teie töötamise staaz?**

Ei ole kunagi töötanud

1- 10 aastat

11-20 aastat

21 ja enam aastat

**\*19. Töötan?**

Ei tööta

Täistööajaga

Osalisetööajaga

**Kui märkisite 19. küsimuses, et TÖÖTATE täis- või osalisetööajaga, siis liikuge edasi küsimuse 22 juurde.**

**20. Mis on Teie mitte töötamise põhjused? (saab valida mitu)**

Tervislikel põhjustel/tervislik seisund

Isikliku auto puudumine

Ebasobiv ühistransport

Pole sobivat tööd

Puudub võimalus töötada osalise tööajaga

Töö füüsiline keskkond ei võimalda/ei vasta/ei toeta/ minu erivajadust

Muud...........

**21. Kui sul pole sobivat tööd, siis millist tööd tahaksid teha?**

**…...............................................................................**

**Jaotis 6. ELUASE**

**\*22. Kas Te elate?**

Majas

Korteris

Üüripinnal

Vallale kuuluval elupinnal

Hoolekandeasutuses ***vastates nii liigub vastaja Jaotisse 8.***

Muu.....

**Jaotis 7. ELUASEME SEISUKORD**

**\*23. Millised on Teie elamistingimused? (saab valida mitu)**

Ahjuküte

Keskküte

Elektriküte

Vesi kaevus

Külm kraanivesi

Soe/külm kraanivesi

Puudub igasugune joogivesi

Kuivkäimla väljas

Kuivkäimla sees

Veega WC

Vann/dušš

Saun

Pesemisvõimalused puuduvad

**\*24. Mis Teie eluasemega seoses raskendab igapäevaeluga toimetulekut? (saab valida mitu)**

Pole mingeid raskusi

Eluaseme kulud on liiga suured

Treppidest käimine on raske

Korteri kütmine on raske

Halvad pesemisvõimalused

Kuivkäimla õues

Vesi kaevus, vee toomine

Puudub kodus pesemisvõimalus

Eluruumid on halvas seisus

Elan liiga kaugel keskusest

Eluase on liiga väike

Eluase on liiga suur

Pole võimalust omaette olla

**\*25. Milliseks hindate oma eluaseme seisukorda?**

Lineaarne skaala

1 väga halb ja 5 väga hea

**26. Kommentaar**

...................................................................................................

**Jaotis 8. IGAPÄEVATOIMINGUTEGA HAKKAMA SAAMINE**

**\*27. Kas vajate teiste abi igapäevaeluga toimetulekul?**

Ei vaja ***vastates nii liigub vastaja Jaotisse 10.***

Vajan abi väga harva

Iga päev

Mitu korda nädalas

Mitu korda kuus

Olen sõltuv teiste abist

**\*28. Kas Teil on hooldaja/abistaja?**

Ei ole

Valla poolt määratud (pereliige)

Valla poolt määratud (mitte pereliige)

Pereliige

Vabatahtlik väljaspool perekonda

Muu………

**\*29. Kasutan igapäevaselt abivahendina? (saab valida mitu)**

Puudub vajadus kasutada abivahendeid

Kuuldeaparaati

Prille

Keppi/ küünarkeppi

Käimisraami

Rulaatorit

Ratastooli

Muu.....

**\*30. Mis raskendab Teie toimetulekut kõige enam? (saab valida mitu)**

Ei ole raskendavaid asjaolusid

Rahapuudus

Pean oma sissetulekust toetama lähedasi

Halb tervis

Üksindus

Halvad elamistingimused

Halvad harjumused

Interneti puudus

Töökoha puudumine

Muu…

**\*31. Mis soodustab Teie toimetulekut? (saab valida mitu)**

Head suhted peres

Head suhted sugulastega/ sõpradega

Pakutavad sotsiaalteenused

Hea eluase

Hea elukeskkond

Hea tervis

Piisav sissetulek

Töökoha olemasolu

Soodustavad asjaolud puuduvad

Muu…

**\*32. Saan vajalikud sõidud tehtud? (saab valida mitu)**

Oma autoga

Laste/naabrite/sõprade autoga

Valla või päevakeskuste korraldatud transpordiga

Ühistranspordiga

Muu…

**\*33. Palun hinnake asutuste/teenuste kättesaadavust:**

|  |  |  |  |
| --- | --- | --- | --- |
|  |  Hea | Halb  | Vajadus puudub |
| Perearst |  |  |  |
| Hambaarst |  |  |  |
| Erialaarstid |  |  |  |
| Apteek |  |  |  |
| Kauplus/ poebuss |  |  |  |
| Ametiasutused |  |  |  |
| Päevakeskus |  |  |  |
| Töökoht |  |  |  |
| Kool |  |  |  |
| Internet |  |  |  |
|  |  |  |  |

**34. Kirjelda miks on teenuse kättesaadavus halb?**

…...............................................................................

**Jaotis 9.** **ABIVAJADUS**

**\*35. Milliste tegevuste juures vajate/kasutate abi: märgi üks rist igal real sobivasse lahtrisse.**

|  |  |  |  |  |  |  |
| --- | --- | --- | --- | --- | --- | --- |
|  | Saan hakkama kõrvalise abita | Saan hakkama kõrvalise abiga  | Vajaksin mõningast lisaabi | Vajaksinolulist lisaabi | Ei saa ise hakkama | Pole asja-kohane kui te ei tee/kasuta/vaja |
| Sisseostude tegemine |  |  |  |  |  |  |
| Toidu valmistamine |  |  |  |  |  |  |
| Söömine |  |  |  |  |  |  |
| Koristamine |  |  |  |  |  |  |
| Pesu pesemine  |  |  |  |  |  |  |
| Isiklik hügieen |  |  |  |  |  |  |
| Riietumine |  |  |  |  |  |  |
| Küttepuude hankimine |  |  |  |  |  |  |
| Puude tuppa toomine |  |  |  |  |  |  |
| Eluruumi kütmine (kui puud toas) |  |  |  |  |  |  |
| Vee toomine |  |  |  |  |  |  |
| Muru niitmine/lume lükkamine |  |  |  |  |  |  |
| Asjaajamine |  |  |  |  |  |  |
| Ühistranspordi kasutamine |  |  |  |  |  |  |
| Ravimite võtmisel või muudel raviprotseduuridel  |  |  |  |  |  |  |
| Lugemisel, kirjutamisel |  |  |  |  |  |  |
| Majapidamismasinate kasutamisel  |  |  |  |  |  |  |

**36. Kommentaar**

…...........................................................................................................................

**Jaotis 10. SOTSIAALTEENUSTE KASUTAMINE JA VAJADUS**

**\*37. Kas olete teadlik vallas pakutavatest sotsiaalteenustest ja -toetustest? (saab valida mitu)**

Olen teadlik

Tean mõningal määral

Ei ole teadlik

Puudub vajadus

**\*38. Millistest allikatest olete saanud teavet sotsiaalhoolekande teenuste kohta? (saab valida mitu)**

Mul ei ole selle kohta infot

Lugenud lehtedest, infolehtedest ajakirjandusest

Kuulnud raadiost/televiisorist

Töötukassast

Sotsiaaltöötajalt

Hooldustöötajalt

Sotsiaalkindlustusametist

Perearstilt/ arstilt

Pereliikmetelt

Taastusravikeskusest

Muu …

**\*39. Kelle poole pöördute abi saamiseks? (saab valida mitu)**

Pereliikme

Sõbra/ naabri

Sotsiaaltöötaja

Perearst/ pereõde

Ei ole kellegi poole pöörduda

Ei ole võimeline ise pöörduma

Ei vaja abi

Muu.......

**\*40. Kasutan alljärgnevaid teenuseid? (saab valida mitu)**

Koduteenus

Sotsiaaltransporditeenus

Isikliku abistaja teenus

Tugiisikuteenus

Sotsiaalnõustamine

Päevakeskuse teenus

Psühholoogiline nõustamine

Võlanõustamiseteenus

Häirenuputeenus

Sotsiaal-või munitsipaalkorteri teenus

Päevahoiuteenus

Ööpäevaringset hooldusteenust

Vabatahtlik seltsiline

Erihoolekandeteenus

Muu ….....

**\*41. Milliseid sotsiaalteenuseid võiks vallavalitsus pakkuda, et puuetega inimeste toimetulek Hiiumaa vallas paraneks**? **(saab valida mitu)**

Päevahoid

Sotsiaalkorterid

Sotsiaalmajas tuba koos toega

Ratastooli võimekusega eluase

Pansionaat

Eluruumi kohandamise teenus

Toitlustamine, supiköök (soetoit)

Sooja toidu koduvedu

Vabatahtlik seltsiline

Telefoninõustamine (Abitaja)

Viipekeele tõlketeenus

Nõustamine

Teraapia

Muu.....

**42. Kas Teie arvates sotsiaalosakond on osutanud piisavalt tähelepanu puuetega inimeste elu-olu parandamisele?**

……………………………………………………………………………………………..

**Jaotis 11. VABAAJA SISUSTAMINE**

**\*43. Kas osalete väljaspool kodu korraldavatel üritustel (päevakeskus, klubiline tegevus, seltskondlikud kokkusaamised, laager jmt.)?**

Vähemalt kord nädalas

Vähemalt kord kuus

Väga harva

Ei osale

**44. Kui te ei osale, siis mis on takistuseks? (saab valida mitu)**

Halb tervis

Huvipuudus

Transpordi puudumine

Sobiva huviringi/ tegevuse puudumine

Ei oska öelda

Muu….

**45. Millistest tegevustest/huviringidest tunnen oma kodukohas puudust?**

……………………………………………………………

**Jaotis 12 ETTEPANEKUD**

**46. Teie ettepanekud sotsiaalteenuste paremaks korraldamiseks ja kättesaadavuse parendamiseks?**

….........................................................................................

**TÄNAME VASTAMAST!**